﻿ In cautarea motivelor crizei H -R PATAPIEVICI Intrebarile prealabile Pentru oamenii care nu sunt angajati in lupta politica pentru putere, adica pentru majoritatea societatii romanesti, criza de guvernare prin care trecem a fost complet neasteptata si a parut, cel putin la inceput, ceva neserios, un moft trecator de-al politicienilor Ca nu era asa s-a vadit din imprejurarea ca, desi nici un partid parlamentar nu parea sa doreasca alegeri anticipate, toate partile angrenate in conflict au impins cu tenacitate deznodamintul crizei tocmai in aceasta directie Prin urmare, criza politica declansata de anuntul PD ca se va retrage de la guvernare daca premierul Victor Ciorbea ramine in post era (si a ramas) serioasa Aceasta seriozitate trebuie inteleasa in toata semnificatia ei Sensul ei este clarificat de raspunsul la urmatoarele trei intrebari: (a) care este temeinicia motivelor invocate in declansarea crizei? (b) cum se explica indirjirea cu care partile implicate in conflict isi submineaza propriile interese politice pe termen mediu si lung, ruinind, simultan, sperantele esentiale ale electoratelor lor in privinta destinului Romaniei? (c) care este sensul sentimentului general ca ne gasim in fata unei crize ce ar putea fi solutionata pe loc, daca partile aflate in conflict ar manifesta o cit de mica moderatie? Cred ca, incercind sa raspundem la aceste trei intrebari, vom putea oferi un tablou al cauzelor si implicatiilor crizei politice pe care o strabatem (a) Temeinicia motivelor Intre remaniere si declansarea crizei nu s-a intimplat nimic care sa justifice schimbarea atitudinii fata de premier Orice renegociere a pactului politic de guvernare putea fi ceruta de PD la remaniere, inclusiv punerea in discutie a incompetentei premierului sau a vinovatiilor legate de intirzierea reformei Prin urmare, retragerea increderii in premier la nici o luna de la anuntarea remanierii apare ca fiind nejustificata De nejustificat este si faptul ca reprosurile PD referitoare la lipsa de comunicare din interiorul coalitiei au fost facute simultan cu impunerea unei conditii despre care stiau ca este inacceptabila partenerilor sai De vreme ce nemultumirile sale dateaza, potrivit propriilor marturii, inca de la inceputul guvernarii comune, reprosurile trebuiau facute inca demult, si anume prin mecanismele de coordonare ale coalitiei Faptul ca primele reprosuri consistente la adresa functionarii coalitiei au fost facute publice numai insotite de anuntarea divortului si de impunerea unei clauze de solutionare care nu putea fi acceptata sugereaza ca PD a declansat criza cu scopul expres de a destrama coalitia si nu pentru a o imbunatati Pe de alta parte, comportamentul partenerilor PD la guvernare este departe de a fi fost fara repros Lipsa reciproca de loialitate a creat un climat de suspiciune, agravat de obiceiul infantil de a irita susceptibilitati vulnerabile prin declaratii de intaritare Marturii mai vechi privitoare la maniera bizantina in care PNTCD isi impune dominatia in structurile din care face parte sugereaza ca unele din reprosurile PD sunt intemeiate Spre pilda, e limpede ca PNTCD a folosit eticheta CDR numai ca pe un scut electoral, avind grija sa refuze Conventiei orice alt rol in afara celui festiv, care ii batjocorea pe membrii ei civici sau mai marunti, buni numai pentru opozitie, nu si pentru formularea politicii active Nu mai departe de saptamina trecuta, protocolul semnat cu presedintele de partidele in divort nu include CDR intre semnatari, desi CDR a cistigat alegerile si nu PNTCD ori PNL luate separat In suma, admitind veleitatile si lipsa de tact a PNTCD, ceea ce reprosez PD este faptul ca acesta a trecut brusc, fara tranzitie ori rest, de la o colaborare complezenta la una de respingere fatisa a oricarei variante de colaborare acceptabila si pentru parteneri (b) Indirjirea Atunci cind motivele invocate in mod deschis nu tin, trebuie sa ne adresam cauzelor neinvocate Daca interpretam criza ca pe un conflict de principii si interese doar intre PD si PNTCD, atunci tabloul divergentelor ar putea fi urmatorul Probabil ca cea mai notorie deosebire dintre PD si PNTCD se refera la filozofia proprietatii Viziunea asupra proprietatii, ea insasi, face insa parte dintr-o problema mai generala, care este evaluarea diferita a mostenirii regimurilor trecute Astfel, desi ambele partide resping regimul comunist, PD accepta sa puna in discutie numai unele din consecintele lui Privind istoria mai recenta a Romaniei, taranistii radicali par a sustine ideea ca totul a fost gresit in comunism si ca, deci, se poate renunta la totul; PD, dimpotriva, pare a crede ca anumite acte ale trecutului comunist, cum ar fi nationalizarea caselor si a proprietatilor industriale sau limitarea in cantitate a dreptului de proprietate, trebuie lasate neschimbate Deoarece fara proprietate in industrie, in agricultura, asupra caselor, asupra padurilor, asupra dealurilor etc nu exista reforma, ramine neclar cum reuseste PD sa impace declarata sa vointa de reforma cu respingerea primara a ideii de "mare" proprietate Un alt exemplu de raportare diferita la trecut este atitudinea fata de monarhie Monarhia, care a fost institutia centrala a Romaniei precomuniste, ii trezeste PD aceleasi sentimente de ostilitate pe care le-a avut fata de ea si regimul comunist, si care continua sa fie, astazi, atitudinea PDSR, PUNR, PRM si a diverselor partide socialiste PNTCD, dimpotriva, respecta in principiu institutia monarhica, desi in practica, multumindu-se cu rolul de adept bovaric al ei intr-o republica alergica la monarhie, se comporta fata de ea cu jumatati de masura Diferenta de atitudine a PD si a PNTCD fata de dosarele fostei Securitati decurge si ea din atitudinea diferita a celor doua partide fata de mostenirea regimului comunist Nu trebuie ignorat nici ca palierul de virsta caruia ii apartin sustinatorii cei mai fideli ai celor doua partide ilustreaza istorii si genealogii foarte diferite Nucleul dur al PNTCD este constituit din oameni ai inchisorilor si ai Romaniei precomuniste (si ai adeptilor tineri ai acesteia) Nucleul dur al PD este alcatuit din oameni de virsta medie, care s-au format si afirmat in regimul comunist, fara sa apartina virfurilor ideologice ale acestuia PD doreste sa lase situatia dosarelor inghetata pentru a nu-si delegitima aderentii, care nu s-au putut afirma in regimul comunist fara a pactiza, in grade si moduri diferite, cu acesta In timp ce PNTCD, atunci cind nu se teme el insusi de dezvaluirea acelora dintre taranisti care au fost informatori in puscarii sau dupa, doreste scoaterea la iveala a dosarelor tocmai pentru a se legitima ca luptator anticomunist si pentru a-i delegitima pe concurentii lor politici care s-au afirmat in perioada in care ei au fost complet scosi in afara societatii Insa amintirile cele mai dureroase sunt cele mai recente Ele vin din vremea guvernarii FSN, cind actualul PD, inainte de ruptura cu Ion Iliescu, a dus o politica dispretuitoare si brutala fata de partidele istorice, fapt pe care martorii repetatelor devastari ale sediului central al PNTCD nu il vor uita prea curind Nu trebuie sa lasam deoparte nici interesele materiale, exprimate prin obsesia vicioasa a formularii si universalizarii algoritmului de impartire a beneficiilor puterii Vestile venite din teritoriu sugereaza o stare de endemic conflict intre aderentii fideli ai PNTCD si ai PD, datorat faptului ca militantii taranisti, justificindu-si setea de privilegii prin sentimentul unei "revanse istorice" impotriva cripto-comunismului, isi exclud colegii de coalitie de la fructele distribuirii fotoliilor In surdina culiselor, PD si-a exprimat deseori frustrarea ca participa disproportionat de mult la responsabilitatile guvernarii, in conditiile unei participari reduse la beneficiile ei In fine, in rindul cauzelor neinvocate pot fi numarate variatele prilejuri personale de rica intre "lupii tineri" de la PD si "lupii batrini" de la PNTCD, care au creat sentimentul, mai degraba superficial, ca stilurile de a face politica ale celor doua partide sunt incompatibile, primul fiind dinamic si eficient, al doilea fiind vetust, greoi si marcat de resentiment Dincolo de aceste aspecte, ramine faptul frapant ca atit PNTCD cit si PD au folosit coalitia guvernamentala ca pe o arena in care si-au exportat conflictele interne de partid Cu cit erau mai irezolvabile in interiorul partidelor, cu atit acestea izbucneau mai virulent in interiorul coalitiei, bine mascate de "principii" si motivatii "dezinteresate" In interiorul PNTCD, penuria de cadre s-a combinat cu neputinta conducerii partidului de a decide, fara riscul unei rupturi, intre liderii diferitelor factiuni interne care doreau sa-si promoveze liderii in pozitia de prim-ministru: solutia Ciorbea a avut, in interiorul PNTCD, motivatii asemanatoare cu aducerea unui principe strain pe tron in 1866 Tot ca un rezultat al unei crize interne de autoritate poate fi inteleasa si intransigenta PD Este foarte probabil ca aceasta sa fi fost consecinta actiunilor celor care contesta in partid autoritatea actualului lider Daca este adevarat ca acesta fusese initial adeptul unei linii moderate, atunci se poate prezuma ca factiunile care il contesta i-au impus urmatoarea alternativa: sau va incuraja linia intern-populista a rupturii de PNTCD, sustinuta in teritoriu, si atunci va ramine lider, sau se va opune ei, dar atunci factiunile angajate in lupta pentru suprematie in partid ii vor retrage sprijinul Aspectul propriu-zis politicianist al crizei provine din inconstienta cu care probleme firesti ale luptei interne de partid au ajuns, in mod nefiresc, sa conditioneze politica si stabilitatea guvernului In cele din urma, atunci cind a devenit limpede ca disensiunile fiecarui partid in parte nu mai puteau fi rezolvate inauntrul lor, partidele si-au exportat fara scrupule problemele in interiorul coalitiei, unde au explodat sub forma necesitatii irationale de a dizolva coalitia Fireste, temeinicia cauzelor care au generat actuala criza va fi judecata diferit in functie de orbirea de partid specifica fiecarui simpatizant in parte Date fiind insa conditiile in care se afla tara, sperantele pe care ni le-am legat de schimbarea din noiembrie trecut, asteptarile internationale la adresa Romaniei si deschiderile pe care nu avem voie sa le ratam (pentru ca altfel ne vor blestema copiii nostri), actuala criza mi se pare intr-un sens ultim irationala Indiferent de ierarhia responsabilitatilor, toate partile antrenate in gestiunea si adincirea ei sunt, dupa parerea mea, vinovate (c) Divortul dintre societate si partide Cu exceptia militantilor, care refuza sa aiba despre conflict o viziune eliberata de logica de partid, societatea civila are serioase dificultati in a intelege din ce motiv partidele pe care le-a votat cu entuziasm in noiembrie 1996 nu vor sa se mai inteleaga intre ele Un motiv, ignorat datorita incapacitatii de a-l argumenta altfel decit prin speculatii riscante, ar fi acela ca actuala criza guvernamentala este numai in aparenta una intre PD si PNTCD Cauza crizei, potrivit acestei explicatii, ar fi existenta unui joc subteran, jucat de forte obscure, care isi promoveaza interesele financiare, securistice si mafiotice prin manipularea partidelor si a opiniei publice Mentionez aceasta explicatie nu deoarece as crede in ea (intr-o masura semnificativa), ci pentru ca recursul in timp de criza la teorii ale conspiratiei exprima adesea un divort al opiniei publice de planul strict vizibil al vietii politice Cind realitatea nu mai poate fi explicata prin teorii ale consensului sau ale negocierii, singurele teorii competitive par acelea care explica vizibilul pe care nu il intelege nimeni prin invizibilul de care se tem toti Mai important insa mi se pare faptul ca incapatinarea partidelor de a prefera interesului general mica obstinatie politicianista a creat o foarte profunda frustrare a electoratului insensibil la ratiunile politicii de partid (majoritar), care pina acum a sustinut trup si suflet partidele democratice Acest electorat priveste consternat cum interesele Romaniei sunt considerate mai putin importante, de partidele pe care le-a sustinut cu tenacitate opt ani, decit ambitul senil de a demite sau pastra cutare persoana Ceea ce par sa uite partidele care, fara nici un mandat din partea electoratelor lor, au anulat de facto rezultatul alegerilor din noiembrie 1996 este imprejurarea ca, in raport cu miza evenimentelor, persoana premierului Ciorbea este complet secundara Partidele par sa creada ca problemele lor interne sunt si ale electoratelor lor Este fals Problema electoratelor este definita in termeni de misiune politica si este singurul aspect al politicii de partid care va gasi vreodata justificare in ochii lor Altminteri, singurul rezultat previzibil al actualei crize va fi consfintirea unui divort intre societate si clasa noastra politica, acel tip de divort care, in anii '30, a nutrit dezgustul agresiv fata de lasitatile, turpitudinile, prostia si egoismul partidelor politice al criticilor totalitari ai democratiei parlamentare Insa, indiferent de modul in care va fi transata criza, in bine sau in rau, se poate de pe acum spune ca partidele care au cistigat alegerile si sperantele noastre in 1996 nu si-au meritat victoria Ce se va intimpla? (1) Intii de toate, solutia impusa saptamina trecuta de presedinte, si acceptata in sila de partidele in conflict, a fost buna numai pentru a imbrobodi la Davos partenerii Romaniei E in logica comportamentului sau de pina acum ca PD sa retraga guvernului si sprijinul parlamentar promis Lipsit de baza in parlament, guvernul minoritar PNTCD-UDMR va fi condamnat la o politica aflata la cheremul capriciilor PD si al resentimentelor opozitiei nationalist-socialiste Cu sprijin PDSR, guvernul va putea trece legile compatibile cu politica acestuia; cu sprijinul PD, acelasi lucru Dar aceste legi nu vor respecta angajamentele electorale ale CDR, ca sa nu mai vorbim ca o reforma economica compatibila cu idealurile PDSR si una a proprietatii, acceptabila pentru PD nu este deloc o reforma, ci o cosmetizare arbitrara si ipocrita Guvernul va fi paralizat Nu va putea introduce decit legi neutre Rezultat: o guvernare mediocra, o reforma nula (sau inadmisibil de limitata), gestionare birocratica a crizei Va fi un guvern de tip Vacaroiu condus de PNTCD In rezumat, ceea ce va putea face un guvern minoritar PNTCD-UDMR va semana mai putin intentiilor sale si mai mult cu intersectia vicioasa a intereselor promovate de PD, PDSR, PUNR si PRM la un loc Adica un esec garantat (2) Sa presupunem insa ca premierul va fi schimbat (sau se va retrage singur) Nu este deloc sigur ca persoana premierului este ocazia, iar nu cauza divortului dintre PD si PNTCD Dar daca PD doreste cu adevarat doar schimbarea primului-ministru, atunci, odata pretentia satisfacuta, PD reintra in coalitie, ambele parti uita necuviintele pe care si le-au aruncat pe la spate, militantii din teritoriu intorc si celalalt obraz, sefii de partid declara "pupat piata Independentei", iar coalitia se repune pe treaba, spre marea satisfactie a natiunii Este, in ciuda rationalitatii sale, deznodamintul cel mai improbabil (fapt semnalat involuntar de tonul parodic al scenariului) Daca insa PD nu doreste cu adevarat doar schimbarea primului-ministru, atunci se repeta scenariul de mai sus sau intra in functiune una din urmatoarele doua variante (2 1) Guvernul minoritar nu rezista, se fac, in urma unor repetate motiuni de cenzura, alegeri anticipate PRM ia cele 15% estimate de sondaje, partidele socialiste reintra in forta in parlament, PDSR se consolideaza, PD va fi eliminat (ca in 1996 PAC si liberalii), prezenta CDR va fi diminuata de absenteismul la vot al sprijinitorilor ei traditionali Va fi cea mai proasta situatie de dupa 1989 Reforma va fi blocata pentru un termen imprevizibil, mizeria va creste galopant, in acelasi timp cu inasprirea masurilor autoritare, interventioniste, izolationiste, nationaliste, irationale Electoratul va constientiza eroarea, dar va fi prea tirziu Experienta istorica arata ca, atunci cind mizeria impinge electoratul la un vot impotriva democratiei, cei votati au grija sa nu mai permita scrutinul capabil sa redreseze situatia Este insa posibil ca alegerile sa nu conduca la dezastru: atunci ele fie vor reproduce cu aproximatie raportul de forte din actualul parlament (caz in care bilciul se reia de la capat), fie vor genera un nou parlament reformist (prea tirziu, deoarece sansele irosite de ratarea anului 1998 vor fi oricum irecuperabile) (2 2) O alta varianta este ca PD sa realizeze o alianta cu PDSR, in vederea schimbarii raportului de forte din parlament Se reface marele FSN al anului 1990 (despre care ambasadorul francez de atunci spunea, admirativ, ca e imbatabil) Guvernul cade, presedintele este invitat sa ia act de noua majoritate parlamentara, care il va obliga sa numeasca un nou prim-ministru al actualei opozitii Se formeaza un guvern PDSR-PD, care va relua idealul FSN al unei societati etatizate si controlate CDR intra din nou in opozitie, purtind co-responsabilitatea irosirii singurei sanse de schimbare reala care s-a ivit in Romania, cu voia electoratului, dupa 60 de ani In oricare din aceste scenarii, PD, care sustine ca a facut tot ce a facut pentru a forta declansarea reformei reale, ar putea intra in istorie ca partidul datorita caruia reforma a fost eliminata din posibilitatile reale ale Romaniei pentru ani buni de aici inainte Dumnezeu sa ne ajute, pentru ca noi refuzam cu indirjire s-o facem!